Denne avtalen sikrer at kostymedesignere som kunstnergruppe får være arbeidstakere med de lønns- og arbeidsvilkår som følger av dette. Tariffavtalen ivaretar også den enkelte kostymedesigners visningsrett til sitt åndsverk. Det er NSc i CREO, CREO forbundet for kunst og kultur som eier og forhandler tariffavtalen SIK-avtalen på vegne av sine medlemmer hvert år. SIK-avtalen omfatter i dag kunstnergruppene scenografer, kostymedesignere og designere for figurteater. CREO jobber for at kunstnere som i dag ikke omfattes av SIK-avtalen, men som naturlig hører hjemme der, så som lysdesignere, maskedesignere, lyddesignere og videodesignere, skal omfattes av tariffavtalen. Motpart i forhandlingene er arbeidsgiverorganisasjonen Spekter.